CELEX: 32021D0722
Language: et
Date: 2021-05-03 00:00:00
Title: Komisjoni otsus (EL) 2021/722, 3. mai 2021, Euroopa statistika nõuandekomitee kolme olemasoleva liikme volituste pikendamise ja kahe uue liikme ametisse nimetamise kohta

4.5.2021   
               
               
                  ET
               
               
                  Euroopa Liidu Teataja
               
               
                  L 154/5
               
            
         KOMISJONI OTSUS (EL) 2021/722,
         3. mai 2021,
         Euroopa statistika nõuandekomitee kolme olemasoleva liikme volituste pikendamise ja kahe uue liikme ametisse nimetamise kohta
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 11. märtsi 2008. aasta otsust nr 234/2008/EÜ, millega luuakse Euroopa statistika nõuandekomitee ja tunnistatakse kehtetuks nõukogu otsus 91/116/EMÜ, (1) eriti selle artikli 4 lõike 1 punkti a,
         ning arvestades järgmist:
         
                     (1)
                  
                  
                     Komisjoni otsusega 2016/C12/02 (2) nimetati viieks aastaks ametisse neli Euroopa statistika nõuandekomitee (edaspidi „komitee“) liiget. Nende liikmete volitused lõppesid 31. detsembril 2020. Kolm liiget on andnud nõusoleku oma volituste pikendamiseks.
                  
               
                     (2)
                  
                  
                     Üks neljast otsusega 2016/C12/02 ametisse nimetatud liikmest ei saa lasta oma volitusi pikendada ja tuleks seetõttu asendada.
                  
               
                     (3)
                  
                  
                     Ülejäänud kaheksa liiget nimetati ametisse komisjoni otsusega 2019/C63/05 (3). Nende vastavad ametiajad lõpevad 2024. aastal. Üks neist kaheksast liikmest on aga tagasi astunud ja tuleks seetõttu ülejäänud ametiajaks asendada.
                  
               
                     (4)
                  
                  
                     Kuna otsusega 2019/C63/05 kehtestatud reservnimekiri on aegunud, on liikmesriigid esitanud komisjonile viimase taotlusel nimekirja kandidaatidest, kellel on tunnustatud kvalifikatsioon statistika valdkonnas, et nimetada ametisse komitee uued liikmed.
                  
               
                     (5)
                  
                  
                     Kahe uue liikme ametissenimetamisel on komisjon püüdnud tagada, et nende seas oleksid võrdselt esindatud liidu statistika kasutajad, andmeesitajad ja muud sellega seotud sidusrühmad, sealhulgas teadusringkonnad, sotsiaalpartnerid ja kodanikuühiskonna esindajad.
                  
               
                     (6)
                  
                  
                     Komisjon konsulteeris volituste pikendamise ja uute ametissenimetamiste küsimuses Euroopa Parlamendi ja nõukoguga ning need institutsioonid esitasid positiivse arvamuse,
                  
               ON VASTU VÕTNUD KÄESOLEVA OTSUSE:
         
            Artikkel 1
            Claudiu HERTELIU, Ariane KÖNIGi ja Biruta SLOKA volitusi pikendatakse viieks aastaks alates 1. jaanuarist 2021 kuni 31. detsembrini 2025.
         
         
            Artikkel 2
            Roxane SILBERMAN nimetatakse Euroopa statistika nõuandekomitee liikmeks viieaastaseks ametiajaks, mis algab 1. jaanuaril 2021 ja lõpeb 31. detsembril 2025.
         
         
            Artikkel 3
            Antti RIPATTI nimetatakse Euroopa statistika nõuandekomitee liikmeks ajavahemikuks 1. jaanuarist 2021 kuni 8. maini 2024.
         
         
            Artikkel 4
            Käesolev otsus jõustub kolmandal päeval pärast selle avaldamist Euroopa Liidu Teatajas.
         
         
            Brüssel, 3. mai 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 73, 15.3.2008, lk 13.
         
            (2)  Komisjoni 14. jaanuari 2016. aasta otsus 2016/C12/02 Euroopa statistika nõuandekomitee nelja liikme ametisse määramise kohta (ELT C 12, 15.1.2016, lk 2).
         
            (3)  Komisjoni 14. veebruari 2019. aasta otsus 2019/C63/05 Euroopa statistika nõuandekomitee kaheksa liikme ametisse määramise kohta (ELT C 63, 18.2.2019, lk 4).